kardosdrur/scandi-wiki huggingface dataset:
Christian 1. af Pfalz-Birkenfeld-Bischweiler

Christian 1. af Pfalz-Birkenfeld-Bischweiler (3. september 1598 i Birkenfeld – 6. september 1654 i Neuenstein i Hohenlohekreis) var pfalzgreve af Bischweiler fra 1630 til 1654.

Arv 
Christians farbrødre havde overtaget de fleste af hans farfars områder. Selve Birkenfeld blev overtaget af Georg Wilhelm (1591 – 1669), der var Christians ældre bror. Der blev ingen arv til Christian.
 
Da han giftede sig med Magdalena Katharina af Pfalz-Zweibrücken i 1630, fik han det lille område Bischwiller ved nedre Rhin i nutidens Frankrig som medgift.
 
Selv Christian var fattig på land, så arvede han mange af slægtens titler – herunder Pfalzgreve ved Rhinen, Hertug i Bayern og greve til Sponheim.

Forældre 
Christian var søn af Karl 1. af Zweibrücken-Birkenfeld og Dorothea af Braunschweig-Lüneburg (datter af Vilhelm den yngre af Braunschweig-Lüneburg og Dorothea af Danmark).

Ægteskaber og børn 
Den 14. november 1630 giftede Christian sig med  pfalzgrevinde  Magdalena Katharina af Pfalz-Zweibrücken (26. april 1607 – 20. januar 1648), datter af hertug Johan 2.. De fik følgende børn:
 unavngivet søn (13. september 1631)
 Gustav Adolf (2. juli 1632 – 4. august 1632)
 Johan Christian (16. juni 1633 – 19. august 1633)
 Dorothea Catherine (3. juli 1634 – 7. december 1715), gift med greve Johann Ludwig af Nassau-Ottweiler.
 Louise Sophie of Palatinate-Birkenfeld-Bischweiler (16. august 1635 – 25. september 1691)
 pfalzgreve og hertug Christian 2. (1637 – 26. april 1717), Christian 2. blev stamfader til de konger, der regerede Bayern fra 1806 til 1918.
 Johan Karl af Pfalz-Birkenfeld-Gelnhausen (17. oktober 1638 – 21. februar 1704). Johan Karl er stamfader til de hertuger i Bayern, der giftede sig ind europæiske fyrstehuse i 1800-tallet (bl.a. kejserinde Elisabeth af Østrig-Ungarn og i 1900-tallet (bl.a. dronning Elisabeth af Belgien og arveprinsesse Sophie af Liechtenstein).
 Anna Magdalena af Pfalz-Birkenfeld-Bischweiler (14. februar 1640 – 12. december 1693), gift med greve Johann Reinhard 2. af Hanau-Lichtenberg.
 Clara Sybille (20. februar 1643 – 27. marts 1644).

Christians andet ægteskab var med grevinde  Maria Johanna af Helfenstein-Wiesensteig (1612–1665). Deres eneste barn døde som spæd: 
 unavngivet søn (1648)

Wittelsbachske pfalzgrever ved Rhinen
Hertuger i Bayern
Personer fra Rheinland-Pfalz
Personer fra Alsace
Berts bravader

Berts bravader er en ungdomsroman i dagbogsform af de svenske forfattere Anders Jacobsson og Sören Olsson, udgivet i 1991. Den handler om Albert (Bert Ljung) under det året han fylder 14 på forrårssemestret i 7. klasse og efterårssemestret i 8. klasse.

Handling
Bert går i 7. og 8. klasse (7 A), og er er forelsket i en pige, Emilia, i hans klasse.

Kilder 

Litteratur i 1991
Romaner fra Sverige
Berts bekännelser

Berts bekännelser er en ungdomsroman i dagbogsform af de svenske forfattere Anders Jacobsson og Sören Olsson, udgivet i 1992. Den handler om Albert (Bert Ljung) under det året han fylder 15 på forrårssemestret i 8. klasse.

Handling
Bert går i 8. klasse (8 A), og er er forelsket i Emilia. De slår op op den 1. marts, og Bert forelsker sig siden i Gabriella i 6. klasse.

Kilder 

Litteratur i 1992
Romaner fra Sverige
Mdina

Mdina er en lille by på Malta og øens tidligere hovedstad. Den ligger midt på hovedøen og er omgivet af et fæstningsværk fra middelalderen. Puniske fund fra udgravninger under befæstninger antyder, at området havde betydning for Maltas fønikiske bosættere. Mdina har tilnavnet "Den stille by", og de knap 300 indbyggere bor fortsat inden for bymuren. Byen er knyttet til den nært beliggende by Rabat, der med 11.000 indbyggere er blevet den store af de to, skønt dens navn faktisk betyder "forstad".

Referencer

Eksterne henvisninger 

Byer i Malta
Lasse Lindbjerg

Lasse Lindbjerg (født 15. april 1992) er en dansk fodboldspiller, der i to omgange spillede for den danske superligaklub F.C. København. Han spiller som forsvarspiller.

Lindbjerg var oprindeligt knyttet til FCK's ungdomsafdeling og spillede i en periode en række kampe for klubbens reservehold. Bortset fra en indskiftning i en pokalkamp mod Viby i september 2010, mens han stadig var U19-spiller, opnåede han dog ikke spilletid på førsteholdet, og da hans kontraktudløb ved udgangen af 2011 skiftede han til FC Vestsjælland på en seks måneder lang kontrakt. Efter opholdet i FC Vestsjælland skiftede Lindbjerg til 2. divisionsklubben BK Frem i sommeren 2012, hvor han spillede som fast mand.

I sommeren 2014 blev Lindbjerg hentet tilbage i FCK på en kontrakt gældende for efteråret 2014, da man ønskede at have en fjerde centerforsvarer i truppen. I forvejen rådede man over Mathias Zanka Jørgensen, Per "Pelle" Nilsson og Mikael Antonsson, mens Kris Stadsgaard var langtidsskadet, og Olof Mellberg havde fået ophævet sin kontrakt. I efterårssæsonen opnåede Lasse Lindbjerg et par indskiftninger i pokalkampe og i en UEFA Europa League-kamp, og ved årets udløb blev hans kontrakt forlænget til sommeren 2015.

Ved kontraktudløbet udtalte manager Ståle Solbakken:

- Lasse har ydet en stor indsats som sparringspartner og holdkammerat i den daglige træning. Han kender klubben rigtigt godt og har udfyldt sin opgave godt. Vi er glade for, at Lasse bliver omkring klubben i en rolle omkring School of Excellence, hvor han skal forfølge sin ambition om at blive behandler. Det er klart en win/win, for han er en god mand for klubben.

Lasse Lindbjerg nåede aldrig at optræde i Alka Superligaen, men spillede 3 pokalkampe og 1 Europa League-kamp for F.C. København. Han er desuden noteret for to kampe for Danmarks U/20-landshold i 2011.

Noter

Eksterne links 
 
 Spillerprofil på fck.dk

Fodboldspillere fra FC København
Fodboldspillere fra Boldklubben Frem
Fodboldspillere fra FC Vestsjælland
Fodboldspillere fra Danmark
Grønt Forbund

Grønt Forbund (finsk: Vihreä liitto, Vihr., svensk: Gröna förbundet eller blot De Gröna, De Grønne) er et grønt politisk parti i Finland.

Grønt forbund blev dannet den 28. februar 1987. Til og begynde med fungerede Grønt Forbund som en forening, men allerede året efter, i 1988, blev det registreret som et parti. Partiets har sine rødder i den grønne bevægelse fra 1980'erne. Ved rigsdagsvalget i 2019 fik partiet 11,5% af stemmerne og 20 medlemmer af rigsdagen.

Partiet er mest populært i de store byer og deres nabokommuner samt finsktalende områder. For eksempel blev partiet ved rigsdagsvalget i 2019 det største i Helsinkis valgkreds med 23,5% af stemmerne, mens de fik blot 4,2% i Vaasa-kredsen.

Partiledere 
 Kalle Könkkölä (1987)
 Heidi Hautala (1987–1991)
 Pekka Sauri (1991–1993)
 Pekka Haavisto (1993–1995)
 Tuija Brax (1995–1997)
 Satu Hassi (1997–2001)
 Osmo Soininvaara (2001–2005)
 Tarja Cronberg (2005–2009)
 Anni Sinnemäki (2009–2011)
 Ville Niinistö (2011-2017)
 Touko Aalto (2017-2018)
 Maria Ohisalo (2019-nu)

Referencer

Eksterne henvisninger 
Partiets hjemmeside på finsk

Politiske partier i Finland
Etableret i 1987
SEHA League 2014-15

SEHA League 2014-15 var den fjerde sæson af SEHA League. Ligaen havde deltagelse af ti hold fra Bosnien og Hercegovina, Hviderusland, Kroatien, Makedonien, Serbien, Slovakiet og Ungarn. De 10 hold spillede først en dobbeltturnering, hvor alle spillede mod hinanden både ude og hjemme. De seks bedst placerede hold gik videre til slutspillet, der blev afviklet i cupformat. Ligaen havde for første gang nogensinde deltagelse af et ungarsk hold.

Turneringen blev vundet af MKB-MVM Veszprém, som i finalen besejrede Brestskij GK Mesjkov med 32-21. Bronzemedaljerne gik til RK PPD Zagreb, som vandt over de forsvarende mestre fra RK Vardar i bronzekampen.

Resultater

Grundspil 

De 10 hold spillede en dobbeltturneringe alle-mod-alle, der blev afviklet i perioden 31. august 2014 - 18. marts 2015. De seks bedst placerede hold gik videre til slutspillet.

Slutspil 

Slutspillet med de seks bedste hold blev spillet i perioden 25. - 29. marts i Veszprém, Ungarn.

Kilder / eksterne henvisninger 
SEHA League

Noter 

Sæsoner i SEHA League
Håndbold i 2014
Håndbold i 2015
Kristendemokraterne (Finland)

Kristendemokraterne (Finsk: Kristillisdemokraatit, KD; Svensk: Kristdemokraterna) er et kristendemokratisk politisk parti i Finland.

Ved rigsdagsvalget i 2015 fik partiet 3,5 % af stemmerne, hvilket gav fem mandater i Rigsdagen.

Partiet blev grundlagt i 1958 som en kristen fraktion af Samlingspartiet under navnet Finlands Kristne Forbund (; .) Partiet valgte sit nuværende navn i 2001.

Henvisninger 
 Partiets hjemmeside

Referencer 

Kristendemokratiske partier
Politiske partier i Finland
Etableret i 1958
Rigsdagsvalget i Finland 2015

Rigsdagsvalget i Finland 2015 blev afholdt den 19. april 2015. Der skulle vælges 200 medlemmer til det finske parlament efter D'Hondts metode. Centerpartiet blev valgets vinder, og deres kandidat Juha Sipilä overtog derfor statsministerposten.

Ifølge Finlands grundlov skal der holdes rigsdagsvalg hvert fjerde år.. Der var 4.463.333 stemmeberettigede til valget i Finland.

Valgresultat 

Mærkeringer
* Ålands ene mandat gik til listeforbundet Åland Samling mellem de ålandske partier.

Meningsmålinger

Referencer

Politiske valg i Finland
Politiske valg i 2015
SEHA League 2012-13

SEHA League 2012-13 var den anden sæson af SEHA League.

Ligaen havde deltagelse af ti hold fra Bosnien og Hercegovina, Hviderusland, Kroatien, Makedonien, Montenegro og Slovakiet. De 10 hold spillede først en dobbeltturnering, hvor alle spillede mod hinanden både ude og hjemme. De fire bedst placerede hold gik videre til slutspillet, der blev afviklet i final 4-format.

Mesterskabet blev vundet af RK Zagreb Croatia Osiguranje fra Kroatien, som vandt ligaen for første gang. I finalen vandt kroaterne med 25-24 over RK Vardar Pro fra Makedonien. Bronzemedaljerne gik til RK Metalurg fra Makedonien, som i kampen om tredjepladsen besejrede Brestskij GK Mesjkov fra Hviderusland.

Resultater

Grundspil 

HRK Izviđač mødte ikke op til kampen mod HT Tatran Prešov den 27. marts 2013 og blev derfor dømt som taber af kampen med 10-0. Bosnierne blev endvidere fratrukket 1 point og idømt en bøde på € 2.000.

Slutspil 

Slutspillet med de fire bedste hold blev spillet i Sports Center Boris Trajkovski, Skopje, Makedonien.

Kilder / eksterne henvisninger 
SEHA League 
SEHA Bulletin No. 18 (29. marts 2013)) 
SEHA Bulletin No. 19 (18. april 2013)

Noter 

Sæsoner i SEHA League
Håndbold i 2012
Håndbold i 2013
SEHA League 2011-12

SEHA League 2011-12 var den første sæson af SEHA League.

Ligaen havde deltagelse af tolv hold fra Bosnien og Hercegovina, Kroatien, Makedonien, Montenegro, Serbien og Slovakiet. De 12 hold spillede først en dobbeltturnering, hvor alle spillede mod hinanden både ude og hjemme. De fire bedst placerede hold gik videre til slutspillet, der blev afviklet i final 4-format.

Mesterskabet blev vundet af RK Vardar Pro fra Makedonien fra Kroatien, som vandt ligaen for første gang. I finalen vandt makedonerne med 21-18 over landsmændene fra RK Metalurg. Bronzemedaljerne gik til RK Zagreb Croatia Osiguranje, som i kampen om tredjepladsen besejrede HT Tatran Prešov fra Slovakiet.

Resultater

Grundspil

Slutspil 

Slutspillet med de fire bedste hold blev spillet i Sports Center Arena i Zagreb, Kroatien.

Kilder / eksterne henvisninger 
SEHA League 
SEHA Bulletin No. 23 (25. april 2012)) 
SEHA Bulletin no. 24 (25. april 2012)

Noter 

Sæsoner i SEHA League
Håndbold i 2011
Håndbold i 2012
Parlamentsvalget i Storbritannien 1997

Parlamentsvalget i Storbritannien 1997 blev afholdt den 1. maj 1997, Labour Party vandt en overvældende sejer og de konservative måtte etter 18 år forlade regeringsmagten. De konservative gjorde deres dårligste valg siden 1906 og værre end Labour havde gjort det ved valget i 1983. De konservative stod nu uden repræsentation i Skotland og Wales.

Resultat 

Totalt antal stemmer: 31.286.284. Alle partier med mere end 10.000 stemmer er vist.

Storbritannien 1997
Storbritanniens politik
Parlamentsvalget i Storbritannien 1992

Parlamentsvalget i Storbritannien 1992 blev afholdt den 9. april 1992. De konservative vandt for fjerde gang i træk og beholdt regeringsmagten, på trods af de længe lå efter de andre partier i meningsmålingerne.

Valgdeltagelsen var høj, 77,67 % af de stemmeberettigede valgte at afgive deres stemme. Efter valget gik Neil Kinnock af som partileder for Labour.

Resultater 

Totalt antal stemmer: 33,514,074. Alle partier med mere end 10.000 stemmer er vist.

Storbritannien 1992
Storbritanniens politik
Leverurt-slægten

Leverurt (Parnassia) er en slægt med flere end 70 arter, der er udbredt over den Nordlige halvkugle. Det er flerårige, urteagtige planter, hvor stængler, blade og blomster er ikke-hårede. Rodnettet er bygget op over kraftige jordstængler. Både i de grundstillede bladrosetter og hos stængelbladene er bladene stilkede og hele. Blomsterne er 5-tallige og regelmæssige med hvide, gullige eller grønlige kronblade. Frugterne er kapsler med mange frø.

 Arktisk leverurt (Parnassia kotzebuei)
 Leverurt (Parnassia palustris)

 Parnassia alpicola
 Parnassia caroliniana
 Parnassia delavayi
 Parnassia fimbriata
 Parnassia nubicola
Præsidentvalget i Palæstina 2005

Det palæstinensiske præsidentvalg i 2005 var det første præsidentvalget i Palæstina siden 1996, det blev afholdt søndag den 9. januar 2005 i de beboede områder i Vestbredden og Gazastriben. Valget ville afgøre hvem som skulle tage over som palæstinensiske præsident efter Yasir Arafat, som døde 11. november 2004.

Allerede før valget var det forholdsvis klart at PLO-lederen Mahmoud Abbas ville vinde valget. Da det endelige valgresultatet var klart, vidste det Abbas havde vundet med 62,3 % af stemmerne, mens nærmeste modstander, Mustafa Barghouti, fik ca. 19 %. Ingen af de andre kandidater fik mere end 4 % opslutning.

Valget blev overvåget af omkring 800 valgobservatører, deriblandt den tidligere amerikanske præsident Jimmy Carter.

Kandidater 
 Mahmoud Abbas
 Abdel Halim al-Ashqar
 Alsaied Barakah
 Mustafa Barghouti (må ikke forveksles med Marwan Barghouti)
 Tayssir Khaled
 Hassan Khreisheh
 Abdel Sattar Qassem
 Bassam Salhi
 Abdel Karim Shbier

Marwan Barghouti, som for tiden sidder fængslet i Israel efter at være blevet dømt for flere drab, annoncerede sit kandidatur lige før registreringsfristen udløb. Overraskende nok trak han sig 12. december 2004, noget man antog ville bane vejen for en klar valgsejer til Mahmoud Abbas.

Palæstina 2005
Politiske valg i Palæstina
Parlamentsvalget i Ungarn 2006

Parlamentsvalget i Ungarn 2006 blev afholdt den 9. april og 23. april 2006. Valget var det femte frie valget efter kommunismens sammenbrud. Systemet er baseret på partilister og valg i enkelte valgkredse. Statsminister Ferenc Gyurcsány fra socialistpartiet Magyar Szocialista Párt vandt valget og fortsatte en regerings koalition med det liberale Szabad Demokraták Szövetsége – a Magyar Liberális Párt.

Resultater 

Ungarn 2006
Ungarns politik
Parlamentsvalget i Ungarn 2002

Parlamentsvalget i Ungarn i 2002 førte til fremgang for landets to største partiene, MSzP og Fidesz. Sidstnævnte måtte alligevel opgive at beholde regeringsmagten til MSzP og SzDSz, som altså kom tilbage til magten.

Valgresultat 

* Et mandat vundet på fælles MSzP-SzDSz-liste i enmandskredsen Szombathley.

** MDF gik til valg på fælles liste med Fidesz i 2002.

Se også 
 Ungarns parlament

Litteratur 
 Sitter, Nick: "Ungarn – stabilisering gjennom konkurranse", i Elisabeth Bakke (red): Sentral-Europa og Baltikum etter 1989 (2. utg.), Samlaget, 2006, 280 s. ''.

Ungarn 2002
Ungarns politik
Parlamentsvalget i Ungarn 1998

Parlamentsvalget i Ungarn i 1998 førte til at de to regeringspartier, MSzP og SzDSz, mistede magten. Samtidig oplevde Viktor Orbáns højreorienterede parti Fidesz en kraftig fremgang. Valget førte desuden til et gennembrud for det yderligtgående MIEP. Efter valget dannede Fidesz, FKgP og MDF en koalitionsregering med Orbán som statsminister.

Valgresultat 

Kilde: Sitter, Nick: "Ungarn – stabilisering gjennom konkurranse", i Elisabeth Bakke (red): Sentral-Europa og Baltikum etter 1989 (2. utg.), Samlaget, 2006, 280 s. .

Se også 
 Ungarns parlament

Ungarn 1998
Ungarns politik
Magyar Szocialista Párt

Magyar Szocialista Párt (Det ungarske socialistparti, MSZP) er et socialdemokratisk parti i Ungarn. Partiet er stiftet i 1989 og efterfulgte det kommunistiske MSzMp, der styrede Ungarn frem til 1989. MSZP har flere gange haft regeringsmagten i landet eller delt den med andre partier. 

Partiet må ikke forveksles med Magyar Kommunista Munkáspárt, som også anses som en efterfølger af MSzMp, men som er et mindre kommunistparti.

MSZP er medlem af De Europæiske Socialdemokrater.

Eksterne henvisninger 
 Partiets hjemmeside

Politiske partier i Ungarn
Etableret i 1989
Socialdemokratiske partier
Women's Regional Handball League 2014-15

Women's Regional Handball League 2014-15 er den syvende sæson af Women's Regional Handball League. Ligaen har deltagelse af fem hold fra Slovenien, Kroatien, Montenegro og Makedonien, som møder hinanden i en dobbeltturnering ude og hjemme.

Resultater

Kilder / eksterne henvisninger 
Women's Regional Handball League

Noter 

Håndbold i 2014
Håndbold i 2015
Women's Regional Handball League
Hayat Kildevand

Hayat Kildevand stammer fra Tyrkiet. Firmaet bag startede med at levere det første kildevand i 1984. Hayat Kildevand var blandt de første flasker med kildevand i de danske supermarkeder. Hayat Kildevand gjorde sig bl.a. bemærket da de i 2010 lancerede kildevand målrettet mod børn.

Eksterne henvisninger 
 Officiel hjemmeside 

Drikkevand på væskebeholder
Læskedrikvirksomheder
Danone
Lilla Dan

Lilla Dan er en tomastet topsejlsskonnert bygget 1951 i Svendborg på Ring Andersens Træskibsværft.
Hun sejlede oprindeligt som skoleskib for rederiet J. Lauritzen A/S og ejes stadig af rederiet.
Skibet drives til dagligt af De Forenede Sejlskibe, der ligger ud for Admiral Hotel i København.

Eksterne henvisninger 
 Om Lilla Dan på deforenedesejlskibe.dk 

Skibe fra Danmark
Sevesoulykken

Sevesoulykken var en industriulykke, der fandt sted den 10. juli 1976 omkring kl. 12:37 på et industrianlæg nær den italienske by Seveso, ca. 9 km. fra Milano. Ved ulykken skete der et udslip et det giftige stof dioxin (2,3,7,8-tetrachlorodibenzo-p-dioxin (TCDD)) i mængder, der udsatte befolkningen omkring anlægget for den højeste målte dosis nogensinde. Ulykken gav anledning til en lang række videnskabelige undersøgelser af dioxins skadelige virkninger på mennesker, ligesom ulykken var årsag til, at EU senere vedtog lovgivning til regulering af opbevaring og håndtering af farlige stoffer i tætbefolkede områder, det såkaldte Seveso-direktiv.

Ved ulykken blev 2,5 kg dioxin spredt over et større område, efter en lækage i en højtrykskedel i virksomheden ICMESA – et datterselskab af det schweizisk-nordamerikanske multinationale selskab Hoffman La Roche. En af selskabets ejere og ledere, Lukas-Hans Hoffman, var da vicepræsident i miljøorganisationen Verdensnaturfonden (WWF).

Ulykken fik et så alvorligt omfang, fordi hverken arbejderne eller befolkningen var informeret om, hvilke stoffer der blev anvendt i produktionen, eller om uheldet, før otte dage senere, da virksomheden blev lukket efter en retslig kendelse. Først den 27. juli blev området omkring fabrikken evakueret.

Dioxin er et syntetisk giftstof. Virkningen på den menneskelige organisme når sit højdepunkt efter et–to år, med hudlidelser, svulster, hårtab, hovedpine og kræft. Det nedbryder kroppens almindelige forsvarsmekanismer mod infektioner, og lader sig kun vanskeligt udskille igen. Men mest foruroligende er den mulige virkning på arvestoffet.

Et år efter ulykken var 450 børn angrebet af en alvorlig variant af hudsygdommen klorakne med ringe chancer for helbredelse. Tre personer var døde af leverkræft. Der blev født 122 deformerede spædbørn – herunder en del med Downs syndrom. I 1978 øgedes tallet til 157. Året før ulykken var der kun ni unormale fødsler i samme område.

Ulykken i Seveso rettede søgelyset mod nordamerikanernes brug af dioxin som løvfældningsmiddel i Vietnam. Man regner med, at omkring 550 kg blev spredt fra fly, med en dosering på 9 gram per hektar. Doseringen i Seveso var 40 gram per hektar. For at gøre områderne beboelige igen har man måttet fjerne 20 cm af jordlaget og erstatte det med ny jord.

Se også 
 Bhopalulykken

Miljøkatastrofer
Ulykker
Begivenheder i 1976
Sundhedskatastrofer
Italiens historie
1. division i ishockey 1992-93

1. division i ishockey 1992-93 var den næstbedste række i dansk ishockey i sæsonen 1992-93. Turneringen var siden den foregående sæson blevet udvidet fra 8 til 14 og opdelt i en øst- og en vestkreds. Østkredsen havde deltagelse af 8 hold, mens vestkredsen bestod af 6 hold. Hver kreds spillede en dobbeltturnering alle-mod-alle.

To hold kvalificerede sig til kvalifikationsspillet om oprykning til Eliteserien 1993-94: Hvidovre IK og Herlev IK. Heraf lykkedes det for førstnævnte at sikre sig oprykning til Eliteserien, hvor holdet senest havde spillet i 1979-80.

Resultater og stillinger

Østkredsen 

De otte hold spillede en dobbeltturnering alle-mod-alle, hvilket gav 14 kampe til hvert hold.

Vestkredsen 

De seks hold spillede en dobbeltturnering alle-mod-alle, hvilket gav 10 kampe til hvert hold.

Kilder / eksterne henvisninger 
 Politiken, 19. og 26. oktober, 2., 9., 16., 23. og 30. november, 7., 14. og 21. december 1992.

Noter 

1992-93
Ishockey i 1992
Ishockey i 1993
APT

APT eller apt har flere betydninger:
 Advanced persistent threat - klasse af internet sikkerhedstrusler
 Advanced Packaging Tool - Linux distributionen Debians pakkeforvaltningssystem.
 APT (album)
 APT (programmeringssprog)
  - teori om et aktivs prisfastsættelse.
Zorge

Zorge er en del af kommunen Walkenried, og har knap 1.000 indbyggere (2015). Zorge ligger i den sydvestlige ende af Harzen og er en del af Landkreis Osterode am Harz, i den tyske delstat Niedersachsen.

Geografi 
Zorge ligger i den sydlige ende af mittelgebirgeområdet Harzen i Naturpark Harz ved floden Zorge og ligger som en langstakt vejby parallelt med den 3 km (luftlinje) ´mod vest liggende Wieda. I de skovklædte omgivelser ligger den vest for bjergene Großer Staufenberg (ca. 554 moh.) og Hoheharz (ca. 584 moh.) og øst for bjergene Jagdkopf (603,1 moh.) og Eichenberg 495,1 moh.) Øst og sydøst for byen ligger grænsen til Thüringen.

Nabokommuner 
Zorge grænser til:
 Benneckenstein (7 km)
 Ellrich (10 km)
 Bad Sachsa (10 km)
 Braunlage (15 km)
 Bad Lauterberg (21 km)

Eksterne kilder/henvisninger 

 Samtgemeindens websted
 Befolkning 31. Dezember 2013 (Tabelle K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Krabask Bitter

Krabask Bitter er en dansk bitter, der ifølge producenten indeholder mere end 30 forskellige urter
og krydderier, bl.a paradiskorn, koriander, bukkeblad, safran og lakridsrod. Den har en alkoholstyrke på 36%. Krabask Bitter produceres af Vinhuset Norden i primært 500ml - flasker, dog i juletiden fås de i 1000ml - flasker.

Krabask Bitter blev oprindelig produceret af De Danske Spritfabrikker, som også producerede Gl. Dansk Bitter Dram, men Krabask Bitter blev solgt fra, da Danisco solgte De Danske Spritfabrikker. Bitter var særdeles populært blandt danskerne op gennem 60'erne og til først i 80'erne. Dengang drak danskerne dobbelt så meget bitter, end tilfældet er i dag. Sundhedsbølgen med fitness og sund kost slog igennem i 80'erne og salget af bl.a bitter dalede.

Krabask Bitter sælges ikke i supermarkeder, men bliver i stedet distribueret gennem forskellige vinforretninger.

Bittere
Snapse